Likumprojekts

**Grozījumi Izglītības likumā**

Izdarīt Izglītības likumā (Latvijas Republikas Saeimas un Ministru Kabineta Ziņotājs, 1998, 24. nr.; 1999, 17., 24. nr.; 2000, 12. nr.; 2001, 12., 16., 21. nr.; 2004, 5. nr.; 2007, 3. nr.; 2009, 1., 2., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 202. nr.; 2012, 54., 108., 190. nr.; 2013, 142. nr.; 2014, 257. nr.; 2015, 127., 242. nr.; 2016, 100., 241. nr.; 2017, 152., 242. nr.; 2018, 65., 196. nr.; 2019, 67., 75., 118. nr.) šādus grozījumus:

1. 14. pantā:

izteikt 41. punktu šādā redakcijā:

“41) nosaka kvalitātes kritērijus vispārējās izglītības programmas īstenošanai vidējās izglītības pakāpē pašvaldību, valsts augstskolu un privātajās vispārējās izglītības iestādēs;”;

izslēgt 42. punktu;

papildināt pantu ar 44. punktu šādā redakcijā:

“44) atbilstoši administratīvi teritoriālajam iedalījumam nosaka minimāli pieļaujamo izglītojamo skaitu pamatizglītības un vidējās izglītības pakāpē pašvaldību, valsts augstskolu un privātajās vispārējās izglītības iestādēs, kā arī minimāli pieļaujamo izglītojamo skaitu pašvaldību un privāto pamatizglītības iestāžu vispārējās pamatizglītības programmu īstenošanas vietās, ja īstenošanas vietu adreses ir dažādas.”

2. Papildināt 17. panta trešo daļu ar 13.1 punktu šādā redakcijā:

“131) piedalās no sava budžeta izglītojamo, kuri tās administratīvajā teritorijā esošajās izglītības iestādēs, izņemot valsts izglītības iestādes, klātienē apgūst pamatizglītības programmas 1., 2., 3. un 4. klasē, ēdināšanas izmaksu segšanā, ievērojot, ka ēdināšanas izmaksas vienam izglītojamajam dienā no pašvaldības budžeta nodrošināmas ne mazākā apmērā, kādā tās nodrošina valsts, pamatojoties uz Bērnu tiesību aizsardzības likumā noteikto.”

3. Papildināt 36. pantu ar 2.1 un 2.2 daļu šādā redakcijā:

“(21) Pašvaldību vispārējās izglītības iestādes ir tiesīgas īstenot vispārējās izglītības programmas pamatizglītības pakāpē, ja izglītības iestāde atbilst Ministru kabineta noteiktajam minimāli pieļaujamajam izglītojamo skaitam pamatizglītības pakāpē, un ja pamatizglītības iestāde atbilst Ministru kabineta noteiktajam minimāli pieļaujamajam izglītojamo skaitam vispārējās izglītības programmas pamatizglītības pakāpē īstenošanas vietās, ja īstenošanas vietu adreses ir dažādas.

(22) Pašvaldību un valsts augstskolu vispārējās izglītības iestādes ir tiesīgas īstenot vispārējās izglītības programmas vidējās izglītības pakāpē, ja izglītības iestāde atbilst Ministru kabineta noteiktajam minimāli pieļaujamajam izglītojamo skaitam vidējās izglītības pakāpē un Ministru kabineta noteiktajiem kvalitātes kritērijiem.”

4. 60. pantā:

izteikt 3.2 daļu šādā redakcijā:

“(32) Šā panta trešo daļu un 59. panta otro daļu par to pedagogu darba samaksas nodrošināšanu no valsts budžeta līdzekļiem, kuri nodarbināti pašvaldību, valsts augstskolu un privāto vispārējās izglītības iestāžu īstenotajās vispārējās izglītības programmās pamatizglītības un vidējās izglītības pakāpē nepiemēro šādos gadījumos:

1) attiecībā uz pedagogu darba samaksu pamatizglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam pamatizglītības pakāpē vai minimāli pieļaujamajam izglītojamo skaitam pašvaldību un privāto pamatizglītības iestāžu vispārējās pamatizglītības programmu īstenošanas vietās, ja īstenošanas vietu adreses ir dažādas;

2) attiecībā uz pedagogu darba samaksu vidējās izglītības pakāpē, ja izglītojamo skaits neatbilst Ministru kabineta noteiktajam minimāli pieļaujamajam skaitam vidējās izglītības pakāpē vai izglītības iestāde neatbilst Ministru kabineta noteiktajiem kvalitātes kritērijiem.”;

papildināt pantu ar 3.3 daļu šādā redakcijā:

“(33) Šā panta 3.2 daļā minētajos gadījumos pedagogu darba samaksa privātajās vispārējās izglītības iestādēs attiecīgajā izglītības pakāpē tiek nodrošināta no izglītības iestāžu dibinātāju budžeta.”

5. Pārejas noteikumos:

aizstāt 78. punktā skaitļus un vārdus “2020. gada 1. septembrī” ar skaitļiem un vārdiem “2021. gada 1. septembrī”;

aizstāt 79. punkta pirmajā teikumā skaitļus un vārdus “2020. gada 1. septembrī” ar skaitļiem un vārdiem “2021. gada 1. septembrī” un otrajā teikumā skaitļus un vārdus “2020. gada 31. maijam” – ar skaitļiem un vārdiem “2021. gada 31. maijam”;

papildināt pārejas noteikumus ar 88., 89. un 90. punktu šādā redakcijā:

“88. Grozījumi par šā likuma 14. panta 41. punkta un 60. panta 3.2 daļas izteikšanu jaunā redakcijā, kā arī šā likuma 14. panta 44. punkts, 36. panta 2.1 un 2.2 daļa un 60. panta 3.3 daļa stājas spēkā 2020. gada 1. septembrī. Ministru kabinets līdz 2020. gada 31. martam izdod šā likuma 14. panta 41. un 44. punktā minētos Ministru kabineta noteikumus.

89. Šā likuma 14. panta 41. un 44. punktu, 36. panta 2.2 daļu, 60. panta 3.2daļas 2. punktu un 3.3 daļu attiecībā uz izglītības iestādēm, kuras līdz 2020. gada 1. septembrim ir uzsākušas īstenot izglītības programmas vidējās izglītības pakāpē, piemēro no 2021. gada 1. septembra.

90. Šā likuma 14. panta 44. punktu, 36. panta 2.1 daļu, 60. panta 3.2 daļas 1. punktu un 3.3 daļu attiecībā uz izglītības iestādēm, kuras līdz 2020. gada 1. septembrim ir uzsākušas īstenot izglītības programmas pamatizglītības pakāpē, piemēro no 2022. gada 1. septembra.”

Likums stājas spēkā 2020. gada 1. janvārī.

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa30